На основу члана 46. став 1. тачка 7) Закона о локалној самоуправи („Службени гласник РС“, број 129/2007 и 83/2014-др. закон, 101/2016-др.закон и 47/2018), члана 56. Закона о запосленима у аутономним покрајинама и јединицама локалне самоуправе („Сл. гласник РС“ бр.21/16, 113/2017, 95/2018, и 113/2017-др.закон), члана 70. став 1. тачка 12) Статута општине Гаџин Хан ( „Службени лист града Ниша Ниша“ бр.10/2019,) и члана 3. став 1. тачка 7), Одлуке о општинском већу општине Гаџин Хан („Службени лист града Ниша“, бр.83/2008),

 Општинско веће општине Гаџин Хан на 79. седници одржаној 18.новембра 2022. године, доноси

**Р Е Ш Е Њ Е**

**О ПОСТАВЉЕЊУ ВРШИОЦА ДУЖНОСТИ**

**НАЧЕЛНИКА ОПШТИНСКЕ УПРАВЕ ОПШТИНЕ ГАЏИН ХАН**

1. **ПОСТАВЉА СЕ** Александар Ранђеловић, дипломирани правник из Тасковића, општина Гаџин Хан, за вршиоца дужности начелника општинске управе општине Гаџин Хан на период од најдуже 3 месеца.

2-Именовани је дужан да ступи на положај дана 19. новембра 2022. године.

3-Ово решење је коначно.

**О б р а з л о ж е њ е**

Чланом 46. став 1. тачка 7) предвиђено је да општинско веће поставља и разрешава начелника општинске управе.

Решењем општинског већа општине Гаџин Хан бр. 06-561/III од 18.11.2022. године

Љиљана Петровић, дипломирани правник из Ниша, разрешена је положаја начелника општинске управе општине Гаџин Хан.

На основу члана 56. став 2. Закона о запосленима у аутономним покрајинама и јединицама локалне самоуправе („Сл. гласник РС“ бр.21/16, 113/2017, 95/2018, и 113/2017-др.закон) предвиђено је да уколико није постављен начелник управе, као ни његов заменик, до постављења начелника управе, Веће може поставити вршиоца дужности - службеника у радном односу на неодређено време који испуњава утврђене услове за радно место службеника на положају, који ће обављати послове начелника управе, најдуже на три месеца, без спровођења јавног конкурса.

Како именовани испуњава тражене услове за избор за вршиоца дужности начелника општинске управе Општинско веће општине Гаџин Хан је одлучило као у диспозитиву.

Број:06-562/2022-III

У Гаџином Хану, дана 18. новембра 2022. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

 Милисав Филиповић